
ΤΕΥΧΟΣ ΔΕΥΤΕΡΟ 


Αρ 


. Φύλλου 2338 


ΑΠΟΦΑΣΕΙΣ 

Αριθμ. Φ/Α/9.2/13510 1/1580 

Τροποποίηση της υπ'αριθ. 14822/703/28-9-2001 
(ΦΕΚ Β' 1309) υπουργικής απόφασης «περί υπα¬ 
γωγής της Βιομηχανικής Περιοχής Θίσβης Βοιω¬ 
τίας στις διατάξεις του νόμου 2545/1997 περί Βι¬ 
ομηχανικών και Επιχειρηματικών Περιοχών (ΒΕ. 
ΠΕ) και έγκρισης του Κανονισμού Λειτουργίας 
αυτής» όπως αυτή έχει τροποποιηθεί και ισχύει. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Το ν. 3982/2011 (Α' 143) «Απλοποίηση της αδειο- 
δότησης τεχνικών επαγγελματικών και μεταποιητικών 
δραστηριοτήτων και επιχειρηματικών πάρκων και άλλες 
διατάξεις» και ειδικότερα το άρθρο 63 παρ. 9 αυτού. 

2. Το ν. 2545/1997 (Α'254) «Βιομηχανικές και Επιχειρη¬ 
ματικές Περιοχές και άλλες διατάξεις», και ειδικότερα το 
άρθρο 12 αυτού. 

3. Το π.δ. 63/2005 (Α'98) «Κωδικοποίηση της Νομοθε¬ 
σίας για την Κυβέρνηση και τα Κυβερνητικά Όργανα». 

4. Το π.δ. 123/2016 (Α'208) «Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 
γείου Τουρισμού, σύσταση Υπουργείου Μεταναστευ- 
τικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουρ¬ 
γείων Εσωτερικών και Διοικητικής Ανασυγκρότησης, 
Οικονομίας, Ανάπτυξης και Τουρισμού και Υποδομών, 
Μεταφορών και Δικτύων». 

5. Το π.δ 125/2016 (Α'210) «Διορισμός Υπουργών, Ανα¬ 
πληρωτών Υπουργών και Υφυπουργών». 

6. Την απόφαση Υ197/16-11-2016 (Β'3722) του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης Αλέξανδρο Χαρί- 
τση», όπως ισχύει. 

7. Την απόφαση 22303/788/1998 (Β' 691) των Υφυ¬ 
πουργών Ανάπτυξης και Περιβάλλοντος, Χωροταξίας 
και Δημοσίων Έργων για τον καθορισμό των τεχνικών και 
οικονομικών προϋποθέσεων που θα πρέπει να πληροί ο 
φορέας ΒΕΠΕ κ.λπ. δικαιολογητικών, εγγράφων και στοι¬ 
χείων σύμφωνα με το άρθρο 4, παρ. 3 του ν. 2545/1997. 


8. Την απόφαση 16709/4290/17.9.1987 (Β' 523) των 
Υπουργών Περιβάλλοντος, Χωροταξίας και Δημοσίων 
Έργων και Βιομηχανίας, Ενέργειας και Τεχνολογίας περί 
«Καθορισμού των ορίων της Βιομηχανικής Περιοχής 
Βοιωτίας στις κτηματικές περιφέρειες των κοινοτήτων 
Θίσβης και Κορύνης», όπωςτροποποιήθηκε μετην από¬ 
φαση 18910/4643/17-8-1988 (Β' 713) των Υπουργών 
Περιβάλλοντος, Χωροταξίας και Δημοσίων Έργων και 
Βιομηχανίας, Ενέργειας και Τεχνολογίας και μετην από¬ 
φαση Οικ.9224/435/12.4.2001 (Β'499) των Υπουργών 
Ανάπτυξης και Περιβάλλοντος, Χωροταξίας και Δημο¬ 
σίων Έργων. 

9. Την απόφαση 5763/23.5.1988του Νομάρχη Βοιωτί¬ 
ας, βάσει της οποίας παραχωρήθηκε στην Ε.Τ.Β.Α. Α.Ε., 
για χρονικό διάστημα πενήντα (50) ετών, το δικαίωμα 
χρήσης του καθορισθέντος αιγιαλού - παραλίας για την 
εκτέλεση λιμενικών έργων στον όρμο Νούσας Θίσβης 
Βοιωτίας. 

10. Την απόφαση 14822/703/28-9-2001 (Β' 1309) 
του Υφυπουργού Ανάπτυξης περί υπαγωγής της Βιο¬ 
μηχανικής Περιοχής (ΒΙ.ΠΕ.) Θίσβης στις διατάξεις του 
ν. 2545/1997 και έγκρισης του Κανονισμού Λειτουρ¬ 
γίας αυτής, η οποία συμπληρώθηκε με την απόφαση 
Φ/Α.5/9/18959/1393/12-9-2008 (Β' 1997) του Υφυπουρ¬ 
γού Ανάπτυξης, και τροποποιήθηκε με την απόφαση 
2337/265/5-5-2009 (Β' 958) απόφαση του Υφυπουρ¬ 
γού Ανάπτυξης, αλλά και την απόφαση Φ/Α/9.2/οικ. 
11521/1015/4-8-2011 (Β'2094). 

11. Την απόφαση 5931/28-9-2006 τηςΔιεύθυνσης Πε¬ 
ριβάλλοντος και Χωροταξίας (ΠΕ.ΧΩ.) της Περιφέρειας 
Στερεός Ελλάδας για την έγκριση ρυμοτομικού σχεδίου 
και πολεοδομικού κανονισμού ΒΙ.ΠΕ. Θίσβης. 

12. Την απόφαση 13582/1556/7-3-2008 του Γενικού 
Γραμματέα της Περιφέρειας Στερεός Ελλάδας περί κύ¬ 
ρωσης Πράξης Εφαρμογής του Ρυμοτομικού σχεδίου 
της Βιομηχανικής Περιοχής Θίσβης Ν. Βοιωτίας, όπως 
αυτή τροποποιήθηκε με την απόφαση 100474/9829/08/ 
8-1-2009 ιδίου. 

13. Τη σύσταση του φορέα διαχείρισης της ΒΙ.ΠΕ. Θί¬ 
σβης με την επωνυμία «Διαχείριση και Διοίκηση Βιομη¬ 
χανικής Περιοχής Θίσβης Βοιωτίας Ανώνυμη Εταιρεία» 
και διακριτικό τίτλο «ΔΙΑΒΙΠΕΘΙΒ Α.Ε.» (ΦΕΚ τ. ΑΕ- ΕΠΕ 
9272/19.10.2001). 

14. Την 130062/5-3-2004 έγκριση περιβαλλοντικών 
όρων της ΒΙ.ΠΕ. 

15. Την από 15.11.2001 σύμβαση άνευ ανταλλάγματος 
μεταξύ του Φορέα ίδρυσης «ΕΤΒΑ ΒΑΝΚΑ.Ε.» (νυν ΕΤΒΑ 
ΒΙΠΕ Α.Ε.) και του Φορέα διαχείρισης «ΔΙΑ.ΒΙ.ΠΕ.ΘΙΒ. Α.Ε.» 
της ΒΙ.ΠΕ. Θίσβης, για τη μεταβίβαση της διαχείρισης 
της ΒΙ.ΠΕ. 

16. Την απόφαση Φ/Α.5.9/18960/1394/18-11-2008 
(Β' 2419) του Γενικού Γραμματέα Βιομηχανίας για την 
έκδοση διαπιστωτικής απόφασης για την ολοκλήρωση 
των έργων υποδομής και τη δυνατότητα λειτουργίας της 
ΒΙ.ΠΕ. Θίσβης Ν. Βοιωτίας (Α'Φάση). 

17. Την απόφαση 1040334/1763/Β0010/30-6-2010 του 
Υπουργού Οικονομικών για τη νομιμοποίηση υφιστάμε¬ 
νων λιμενικών έργων στον Όρμο Νούσας, στη βιομηχα¬ 
νική περιοχή Θίσβης, Δήμου Θίσβης Ν. Βοιωτίας. 

18. Την απόφαση 189579/29-02-2012 του Υπουργού 
Περιβάλλοντος, Ενέργειας και Κλιματικής Αλλαγής για 
την ανανέωση - τροποποίηση των εγκεκριμένων περι¬ 
βαλλοντικών Όρων της Βιομηχανικής Περιοχής (ΒΙ.ΠΕ.) 
Θίσβης Ν. Βοιωτίας, όπως τροποποιήθηκε με την από¬ 
φαση οικ.20308/18-04-2016 της Γενικής Διευθύντριας 
Περιβαλλοντικής Πολιτικής του Υπουργείου Περιβάλ¬ 
λοντος και Ενέργειας. 

19. Την απόφαση Δ10Β 1002268 ΕΞ2013/ 932π.ε/ 
7-1-2013 των Υπουργών Ανάπτυξης, Ανταγωνιστικότη¬ 
τας, Υποδομών, Μεταφορών, Δικτύων και Ναυτιλίας και 
Αιγαίου και Οικονομικών για την απευθείας παραχώρηση 
του δικαιώματος χρήσης αιγιαλού, παραλίας και του δι¬ 
καιώματος χρήσης και εκμετάλλευσης λιμενικών έργων 
στο φορέα Β.Ε.ΠΕ. της Βιομηχανικής Περιοχής Θίσβης, 
Ν. Βοιωτίας. 

20. Την απόφαση Δ10Β 0013626/7369ΕΞ2014/ 
17-10-2014 του Υπουργού Οικονομικών για τη νομιμο¬ 
ποίηση λιμενικών έργων (Β' κρηπιδώματος) στον Όρμο 
Νούσας, στη Βιομηχανική Περιοχή Θίσβης, Δήμου Θη¬ 
βαίων, Π.Ε. Βοιωτίας. 

21. Το αίτημα ΑΠ 29/15-12-2016 της ΔΙΑ.ΒΙ.ΠΕ.ΘΙ.Β. 
Α.Ε. για τροποποίηση του κανονισμού λειτουργίας της 
ΒΙ.ΠΕ. Θίσβης. 

22. Το γεγονός ότι από τις κανονιστικές διατάξεις της 
παρούσας δεν προκαλείται δαπάνη σε βάρος του κρα¬ 
τικού προϋπολογισμού και ειδικότερα του οικείου ΟΤΑ, 
αποφασίζουμε: 

Την τροποποίηση της υπ'αριθ. 14822/703/28-9-2001 
(ΦΕΚ Β' 1309) υπουργικής απόφασης «περί υπαγωγήςτης 
Βιομηχανικής Περιοχής Θίσβης Βοιωτίας στις διατάξεις 
του νόμου 2545/1997 περί Βιομηχανικών και Επιχειρη¬ 
ματικών Περιοχών (ΒΕ.ΠΕ) και έγκρισηςτου Κανονισμού 
Λειτουργίας αυτής» όπως αυτή έχει τροποποιηθεί και 
ισχύει» ως προς το άρθρο 2 το οποίο διαμορφώνεται 
ως εξής: 

Άρθρο 2 

Εγκρίνεται ο Κανονισμός Λειτουργίας της ΒΙ.ΠΕ. Θίσβης 
Βοιωτίας, σύμφωνα με τις διατάξεις του ν. 2545/1997, 
ως ακολούθως: 


ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΒΙΟΜΗΧΑΝΙΚΗΣ ΠΕΡΙΟΧΗΣ (ΒΙ.ΠΕ.) 

ΘΙΣΒΗΣ ΒΟΙΩΤΙΑΣ 

ΠΡΟΟΙΜΙΟ 

Ο Φορέας Διοίκησης και Διαχείρισης της Βιομηχανι¬ 
κής Περιοχής (ΒΙ.ΠΕ.) Θίσβης Βοιωτίας σύμφωνα με τον 
ν. 2545/1997 (Α' 254) για τις «Βιομηχανικές και Επιχει¬ 
ρηματικές Περιοχές», είναι η ανώνυμη εταιρεία με την 
επωνυμία ΔΙΑΧΕΙΡΙΣΗ ΚΑΙ ΔΙΟΙΚΗΣΗ ΒΙΟΜΗΧΑΝΙΚΗΣ 
ΠΕΡΙΟΧΗΣ ΘΙΣΒΗΣ ΒΟΙΩΤΙΑΣ Α.Ε. (ΔΙΑ.ΒΙ.ΠΕ.ΘΙ.Β. Α.Ε.), 
που έχει συσταθεί από τους ιδιοκτήτες και χρήστες γης 
της ΒΙ.ΠΕ. 

ΚΕΦΑΛΑΙΟ I 

Προϋποθέσεις, όροι και διαδικασία εγκατάστασης επι¬ 
χειρήσεων στη ΒΙ.ΠΕ. Θίσβης Βοιωτίας. 

Άρθρο 1 ο 

1. Στη ΒΙ.ΠΕ. Θίσβης Βοιωτίας εγκαθίστανται ή μετε- 
γκαθίστανται κάθε φύσεως επιχειρήσεις, που ασκούν βι¬ 
ομηχανική ή βιοτεχνική δραστηριότητα κατά την έννοια 
του ν. 2545/1997 (Α' 254), και σύμφωνα με όσα ορίζονται 
στην εκάστοτε ισχύουσα έγκριση περιβαλλοντικών όρων 
της ΒΙ.ΠΕ. Η εγκατάσταση ή μετεγκατάσταση των παρα¬ 
πάνω επιχειρήσεων ενεργείται σύμφωνα μετά οριζόμενα 
στις διατάξεις του ν. 3325/2005, όπως έχει τροποποιηθεί 
και ισχύει, υπό την προϋπόθεση ότι το αντικείμενό τους 
δεν προκαλεί κινδύνους εκρήξεως, πυρκαγιάς,διαφυγής 
ασφυκτικών ή τοξικών αερίων, διαρροής διαβρωτικών, 
τοξικών ή καυστικών υγρών και εν γένει ουσιών, οι οποί¬ 
ες στις αναμενόμενες από την συνήθη λειτουργία της 
επιχειρήσεως συγκεντρώσεις μπορούν να προκαλέσουν 
βλάβη σε ανθρώπους ή πράγματα. 

2. Στη ΒΙ.ΠΕ. μπορούν ακόμη να εγκατασταθούν ή 
να μετεγκατασταθούν και επιχειρήσεις επεξεργασίας, 
αποθηκεύσεως και εμπορίας αγροτικών προϊόντων και 
επιχειρήσεις κάθε φύσεως αποθηκών πρώτων υλών και 
ετοίμων προϊόντων, σύμφωνα με την παρ. 1 του άρθρου 
17 του ν. 2231/1994. 

3. Στη ΒΙ.ΠΕ. μπορούν ακόμη να εγκατασταθούν, υπό 
τους όρους της παρ. 2 του άρθρου 17 του ν. 2231/1994, 
επιχειρήσεις παροχής υπηρεσιών, οι οποίες θα εξυπη¬ 
ρετούν τις εγκατεστημένες σ' αυτήν επιχειρήσεις, αλλά 
και την ευρύτερη περιοχή, καθώς και δημόσιες αρχές και 
υπηρεσίες κοινής ωφελείας. 

4. Στη ΒΙ.ΠΕ. πέραν των κυρίως βιομηχανικών, βιο¬ 
τεχνικών και λοιπών εγκαταστάσεων με τα χαρακτηρι¬ 
στικά που αναφέρονται στις παραγράφους 1 και 2 του 
παρόντος άρθρου, επιτρέπεται να περιλαμβάνονται και 
οι αναφερόμενες στην παρ. 1 του άρθρου 2 του ν. 2545/ 
1997, χρήσεις, δραστηριότητες, υπηρεσίες και εγκατα¬ 
στάσεις. 

5. Απαγορεύεται η ίδρυση και λειτουργία μέσα στη 
ΒΙ.ΠΕ. πρατηρίων λιανικής πωλήσεως των προϊόντων 
που παράγουν οι εγκατεστημένες στην Βιομηχανική 
Περιοχή επιχειρήσεις, χωρίς την άδεια της Γ.Σ. της ΔΙΑ. 
ΒΙ.ΠΕ.ΘΙ.Β. Α.Ε. 

Άρθρο 2ο 

1. Προκειμένου μία επιχείρηση να εγκατασταθεί ή με- 
τεγκατασταθεί στη ΒΙ.ΠΕ. Θίσβης Βοιωτίας πρέπει να 
υποβάλει αίτηση προς την ΔΙΑ.ΒΙ.ΠΕ.ΘΙ.Β. Α.Ε. με ανα¬ 
λυτικό οικονομικό και τεχνικό υπόμνημα. 

2. Για την αποδοχή ή μη της παραπάνω αιτήσεως, κα¬ 
θώς και για την επιλογή της θέσης εγκατάστασης ή με¬ 
τεγκατάστασης της ενδιαφερομένης επιχειρήσεως στη 
ΒΙ.ΠΕ. και του συγκεκριμένου κάθε φορά οικοπέδου που 
θα διατεθεί σ' αυτήν, λαμβανομένου υπόψη του είδους 
της ασκούμενης δραστηριότητος, του βαθμού οχλήσε- 
ως των γειτονικών επιχειρήσεων κ.λπ., η ΔΙΑ.ΒΙ.ΠΕ.ΘΙ.Β. 
Α.Ε. αποφαίνεται αιτιολογημένα μέσα σε τρεις μήνες κατ’ 
ανώτατο όριο από την ημερομηνία υποβολής της αιτήσε- 
ως και των λοιπών απαιτουμένων εγγράφων. Σε περίπτω¬ 
ση παρελεύσεως της ανωτέρω προθεσμίας απράκτου, 
τεκμαίρεται αποδοχή της αιτήσεως. 

3. Η αιτιολογημένη κατά τα ανωτέρω απόφαση περί 
της εγκαταστάσεως ή μη μίας επιχειρήσεως λαμβάνεται 
από την ΔΙΑ.ΒΙ.ΠΕ.ΘΙ.Β. Α.Ε. και κοινοποιείται στην ενδι- 
αφερόμενη επιχείρηση. Η ενδιαφερόμενη επιχείρηση 
οφείλει να προσέλθει και να υπογράψει το αγοραπωλη- 
τήριο συμβόλαιο εντός της προθεσμίας που θα ορίζεται 
στην προαναφερθείσα απόφαση. 

4. Για την οικοδόμηση των κτιρίων, την εγκατάσταση 
και την λειτουργία της επιχειρήσεως μέσα στη ΒΙ.ΠΕ. 
απαιτείται η έκδοση των απαιτουμένων βάσει της ισχύ- 
ουσας νομοθεσίας αντιστοίχων αδειών, οι οποίες θα 
πρέπει να γνωστοποιούνται στη ΔΙΑ.ΒΙ.ΠΕ.ΘΙ.Β. ΑΕ από 
την ενδιαφερόμενη επιχείρηση. 

Άρθρο 3ο 

1. Με την επιφύλαξη της συνδρομής των όρων της 
επομένης παραγράφου του παρόντος άρθρου, η εγκα¬ 
τάσταση ή μετεγκατάσταση επιχειρήσεων στη ΒΙ.ΠΕ. 
γίνεται είτε με την μεταβίβαση από τον ιδιοκτήτη στον 
εγκαθιστάμενο της κυριότητος οικοπέδων και οικοδο¬ 
μημάτων που βρίσκονται στη ΒΙ.ΠΕ., είτε με την σύσταση 
επ'αυτών άλλου εμπραγμάτου δικαιώματος, είτε με την 
εκμίσθωση αυτών ή με άλλη ενοχική σχέση. Οι σχετι¬ 
κές συμβάσεις, εμπράγματες ή ενοχικές, καταρτίζονται 
πάντοτε και επί ποινή ακυρότητας με συμβολαιογραφι¬ 
κό έγγραφο, γνωστοποιούνται δε χωρίς καθυστέρηση 
προς την ΔΙΑ.ΒΙ.ΠΕ.ΘΙ.Β. Α.Ε. Ειδικά οι ενοχικές συμβάσεις 
παραχωρήσεως της χρήσεως ακινήτων στην ΒΙ.ΠΕ. δεν 
επιφέρουν τα αποτελέσματά τους πριν επιδοθούν στην 
ΔΙΑ.ΒΙ.ΠΕ.ΘΙ.Β. Α.Ε. 

2. Η εγκατάσταση ή μετεγκατάσταση επιχειρήσεων 
στη ΒΙ.ΠΕ. γίνεται με τους όρους που συμφωνούνται σε 
κάθε περίπτωση μεταξύ αφενός της ΔΙΑ.ΒΙ.ΠΕ.ΘΙ.Β. Α.Ε. 
και αφετέρου της εγκαθισταμένης επιχειρήσεως στα 
πλαίσια των νόμων και του παρόντος Κανονισμού. Στις 
σχετικές συμβάσεις πρέπει υποχρεωτικά να περιέχεται 
ρητή και ανεπιφύλακτη δήλωση της εγκαθισταμένης επι- 
χειρήσεως ότι αποδέχεται την εφαρμογή των διατάξεων 
του ν. 2545/1997, και την υπαγωγή της στις διατάξεις αυ¬ 
τές, στις κατ'εξουσιοδότηση αυτών εκδιδόμενες πράξεις, 
στις διατάξεις του παρόντος Κανονισμού Λειτουργίας της 
ΒΙ.ΠΕ., στον Κανονισμό Λιμένος όπως θα ισχύσει σύμφω¬ 


να με τις κείμενες διατάξεις, καθώς και στο Καταστατικό 
και τις αποφάσειςτων αρμοδίων οργάνων της ΔΙΑ.ΒΙ.ΠΕ. 
ΘΙ.Β. Α.Ε. Η δήλωση αυτή ισχύει και για τους καθολικούς 
και ειδικούς εν γένει διαδόχους των αρχικών ιδιοκτητών 
ή μισθωτών. 

3. Απαγορεύεται η χωρίς την άδεια της ΔΙΑ.ΒΙ.ΠΕ.ΘΙ.Β. 
Α.Ε. μεταβολή του παραγωγικού σκοπού των επιχειρή¬ 
σεων που εγκαθίστανται στη ΒΙ.ΠΕ. Η απαγόρευση αυτή 
ισχύει και για τους καθολικούς και ειδικούς εν γένει δια¬ 
δόχους των αρχικών ιδιοκτητών ή μισθωτών. Η χωρίς την 
ανωτέρω άδεια και η παρά την απαγόρευση μεταβολή 
του παραγωγικού σκοπού μιας επιχείρησης είναι άκυρη 
και δεν παράγει κανένα έννομο αποτέλεσμα απέναντι 
στην ΔΙΑ.ΒΙ.ΠΕ.ΘΙ.Β. Α.Ε. 

4. Η άδεια για τη μεταβολή του παραγωγικού σκοπού 
μιας εγκατεστημένης επιχείρησης χορηγείται από την 
ΔΙΑ.ΒΙ.ΠΕ.ΘΙ.Β. Α.Ε., κατόπιν αιτήσεως της ενδιαφερό- 
μενης επιχειρήσεως. 

ΚΕΦΑΛΑΙΟ II 

Έργα Υποδομής στην ΒΙ.ΠΕ., Λιμενικές 

Εγκαταστάσεις, Δόμηση, Υποχρεώσεις 

Επιχειρήσεων- ΠΕΡΙΒΑΛΛΟΝ 

Άρθρο 4ο 

1. Η εκτέλεση, βελτίωση ή περαιτέρω ανάπτυξη των 
πάσης φύσεως υποδομών της ΒΙ.ΠΕ. γίνεται σύμφωνα 
με τις διατάξεις του ν. 2545/1997 (Α' 254). 

2. Η χρηματοδότηση των πάσης φύσεως επενδύσεων 
σε έργα υποδομής στην ΒΙ.ΠΕ., καθώς και η πραγματο¬ 
ποίηση επενδυτικών σχεδίων με στόχο την βελτίωση και 
ανάπτυξη της λειτουργίας και των παρεχομένων προς 
τις εγκατεστημένες στην ΒΙ.ΠΕ. επιχειρήσεις υπηρεσι¬ 
ών, γίνεται από την ΔΙΑ.ΒΙ.ΠΕ.ΘΙ.Β. Α.Ε. σύμφωνα με τις 
ισχύουσες διατάξεις, ιδίως με τις διατάξεις των άρθρων 
17 και 18 του ν. 2545/1997, περί χρηματοδότησης και 
ένταξης των επενδυτικών σχεδίων σε εκπονούμενα επι¬ 
χειρησιακά προγράμματα βιομηχανικής ανάπτυξης από 
οποιονδήποτε Φορέα, εθνικό ή άλλον, και όπως κάθε 
φορά ισχύουν. 

3. Η χρήση του αιγιαλού - παραλίας, η χρήση και εκμε¬ 
τάλλευση των λιμενικών εγκαταστάσεων που βρίσκονται 
στον Ορμο Νούσαςτης Περιφερειακής Ενότητας Βοιωτί¬ 
ας και τα οποία εντάχθηκαν εντός των ορίων της ΒΙ.ΠΕ. 
Θίσβης, βάσει των υπ' αριθμ. 16709/4290/17.9.1987 
(Β' 523) και 18910/4643/17.8.1988 (Β' 713) κοινών απο¬ 
φάσεων των Υπουργών Π Ε.ΧΩ.Δ.Ε. και Βιομηχανίας, Ενέρ¬ 
γειας και Τεχνολογίας, και τα όρια των οποίων επανακα¬ 
θορίσθηκαν βάσει της υπ' αριθμ. 9224/435/12.4.2001 
κοινής απόφασης των Υπουργών Ανάπτυξης και 
ΠΕ.ΧΩ.Δ.Ε. (ΦΕΚ Β' 499), καθώς και η εκτέλεση έργων 
υποδομής και επέκτασης των υφισταμένων λιμενικών 
εγκαταστάσεων, ρυθμίζονται βάσει των διατάξεων των 
παρ. 6 - 9 του άρθρου 14 του ν. 2545/1997. Φορέας όλων 
των δικαιωμάτων και υποχρεώσεων, καθώς και υπεύθυ¬ 
νη για όλες τις ενέργειες και δράσεις που αναφέρονται 
στην παρούσα παράγραφο και στις ανωτέρω διατάξεις 
του ν. 2545/1997, ορίζεται η ΔΙΑ.ΒΙ.ΠΕ.ΘΙ.Β. Α.Ε. 

4. Η ΔΙΑ.ΒΙ.ΠΕ.ΘΙ.Β. Α.Ε. ως φορέας Διοίκησης και Δια¬ 
χείρισης της ΒΙΠΕ Θίσβης Βοιωτίας, δύναται να αποκτή¬ 
σει το δικαίωμα διοίκησης και εκμετάλλευσης του Λιμένα 
στον όρμο Νούσαςτης Περιφερειακής Ενότητας Βοιω¬ 
τίας μετά την παραχώρηση του αιγιαλού και παραλίας 
σύμφωνα με τις διατάξεις των παρ. 6 - 9 του άρθρου 14 
του ν. 2545/1997, και κάθε άλλης διάταξης που διέπει την 
χρήση αιγιαλού, παραλίας και λιμενικών εγκαταστάσεων. 

5. Για την πραγμάτωση των σκοπών της ΒΙ.ΠΕ. επιτρέ¬ 
πεται η παραχώρηση της χρήσης του αιγιαλού - παρα¬ 
λίας, καθώς και το δικαίωμα χρήσης και εκμετάλλευσης 
των λιμενικών εγκαταστάσεων, που κείνται στον Όρμο 
Νούσας Περιφερειακής Ενότητας Βοιωτίας και ανήκουν, 
σύμφωνα με τα αναφερόμενα στην παράγραφο 3 του 
παρόντος άρθρου, στην ΒΙ.ΠΕ. Θίσβης Βοιωτίας. Η πα¬ 
ραχώρηση γίνεται, σύμφωνα με τη διάταξη της παρ. 6 
του άρθρου 14 του ν. 2545/1997, και σύμφωνα με την 
ισχύουσα Νομοθεσία περί αιγιαλού και παραλίας, στην 
ΔΙΑ.ΒΙ.ΠΕ.ΘΙ.Β. Α.Ε. Στο πλαίσιο της κείμενης Νομοθε¬ 
σίας περί αιγιαλού - παραλίας και των διατάξεων του 
ν. 2545/1997, καθορίζονται οι όροι και οι προϋποθέσεις 
της διοίκησης και διαχείρισης του από το Ελληνικό Δη¬ 
μόσιο παραχωρούμενου δικαιώματος χρήσης αιγιαλού 
- παραλίας και του δικαιώματος χρήσης και εκμετάλλευ¬ 
σης λιμενικών εγκαταστάσεων. 

Σε εφαρμογή των ανωτέρω 4 και 5 παραγράφων του 
παρόντος κεφαλαίου έχει εκδοθεί η κοινή υπουργική 
απόφαση (ΚΥΑ Δ10Β 1002268 ΕΞ2013/932π.ε.), όπου 
παραχωρείται απευθείας στη ΔΙΑ.ΒΙ.ΠΕ.ΘΙ.Β. ΑΕ το δι¬ 
καίωμα χρήσης του αιγιαλού και παραλίας καθώς και 
το δικαίωμα χρήσης κι εκμετάλλευσης των λιμενικών 
έργων έως το 2043. 

Άρθρο 5ο 

1. Κάθε κτιριακή κατασκευή μέσα στη ΒΙ.ΠΕ. πρέπει να 
πληροί όλεςτις προϋποθέσεις και τους όρους κατασκευ¬ 
ής και ασφαλείας της ισχύουσας Νομοθεσίας. 

2. Οι όροι δομήσεως στη ΒΙ.ΠΕ. (οικοδομικό σύστημα, 
ελάχιστο εμβαδόν οικοπέδου, ελάχιστο μήκος πρόσο¬ 
ψης, ελάχιστο βάθος, μέγιστο ποσοστό καλύψεως, ελά¬ 
χιστη απόσταση μεταξύ ρυμοτομικής και οικοδομικής 
γραμμής, εύρος των πλαγίως και όπισθεν αφιεμένων 
ελευθέρων χώρων, ύψος των οικοδομών κ.λπ.) καθο¬ 
ρίζονται από την εκάστοτε ισχύουσα Νομοθεσία και 
ειδικότερα από τις ειδικές κανονιστικές διατάξεις που 
προβλέπονται στο εφαρμοζόμενο εγκεκριμένο ρυμοτο¬ 
μικό σχέδιο και Πολεοδομικό Κανονισμό της ΒΙ.ΠΕ. (ΦΕΚ 
56/ΤΑΑ&ΠΘ/12-10-2006), όπως κάθε φορά θα ισχύει. 

3. Η ΔΙΑ.ΒΙ.ΠΕ.ΘΙ.Β. Α.Ε. καταρτίζει πράξη εφαρμογής 
της πολεοδομικής μελέτης, η οποία εγκρίνεται σύμφωνα 
με τις ισχύουσες διατάξεις. 

Άρθρο 6 ο 

1. Οι εγκατεστημένες στη ΒΙ.ΠΕ. επιχειρήσεις υποχρε- 
ούνται να διατηρούν σε καλή κατάσταση τα κτίρια που 
ανήκουν σ' αυτές και να διατηρούν κατάλληλα εξωραϊ- 
σμένους τους ακάλυπτους χώρους των οικοπέδων τους, 
συμμορφούμενεςπροςτις υποδείξεις της ΔΙΑ.ΒΙ.ΠΕ.ΘΙ.Β. 
Α.Ε. 


2. Κάθε επιχείρηση που εγκαθίσταται στη ΒΙ.ΠΕ. υπο- 
χρεούται να συλλέγει τα οικιακά και βιομηχανικά από¬ 
βλητα σε κατάλληλα μέσα αποθήκευσης βάσει της κεί¬ 
μενης νομοθεσίας και της εκάστοτε περιβαλλοντικής 
άδειας στην καθορισμένη θέση, ώστε να είναι ευχερής 
η συλλογή αυτών από τον αρμόδιο φορέα διαχείρισης 
τους. 

3. Κάθε επιχείρηση της οποίαςτα βιομηχανικά λύματα 
απαιτούν είδος επεξεργασίας διαφορετικό από αυτήν 
ενός βιολογικού καθαρισμού, υποχρεούται να προβαί¬ 
νει στην επεξεργασία αυτή με δικά της μέσα βάσει των 
ισχυουσών διατάξεων. 

Σε περίπτωση κατάτην οποία η ΔΙΑ.ΒΙ.ΠΕ.ΘΙ.Β. ΑΕ δια¬ 
πιστώσει ότι μια επιχείρηση υπερβαίνει τα επιτρεπόμενα 
όρια εκπομπών έχει το δικαίωμα να επιβάλει στην επι¬ 
χείρηση αυτή τη λήψη των αναγκαίων μέτρων για την 
περιβαλλοντικά ορθή αντιμετώπιση των επιπτώσεων 
αυτών με δαπάνες της επιχείρησης. 

4. Κάθε επιχείρηση υποχρεούται να διοχετεύσει με δικά 
της μέσα τα βιομηχανικά υγρά απόβλητα στην Εγκατά¬ 
σταση Επεξεργασίας Λυμάτων (ΕΕΛ) της ΒΙ.ΠΕ. μέσω 
του αποχετευτικού αγωγού ακαθάρτων που διέρχεται 
μπροστά από το οικόπεδό της, τηρουμένων πάντοτε 
των υγειονομικών και λοιπών κανονισμών και μέχρι την 
ολοκλήρωση κατασκευής του να μεταφέρει αυτά στην 
ΕΕΛ της ΒΙ.ΠΕ. με βυτίο. 

5. Τα βιομηχανικά υγρά απόβλητα που μπορεί να 
δεχθεί η ΕΕΛ της ΒΙ.ΠΕ. πρέπει να έχουν τα παρακάτω 
αναφερόμενα ποσοτικά και ποιοτικά χαρακτηριστικά 
σύμφωνα με την εγκεκριμένη ΑΕΠΟ/ 2012 και όπως αυτή 
τροποποιήθηκε με την απόφαση οικ.20308/18-4-2016 
του Υπουργείου Περιβάλλοντος και Ενέργειας. 

ΠΟΣΟΤΙΚΑ ΚΑΙ ΠΟΙΟΤΙΚΑ ΧΑΡΑΚΤΗΡΙΣΤΙΚΑ 
ΕΙΣΕΡΧΟΜΕΝΩΝ ΒΙΟΜΗΧΑΝΙΚΩΝ ΛΥΜΑΤΩΝ 
ΣΤΗΝ ΕΕΛ ΑΠΟ ΤΙΣ ΕΓΚΑΤΕΣΤΗΜΕΝΕΣ 
ΕΠΙΧΕΙΡΗΣΕΙΣ 



Μέγιστη Συγκέντρωση 

Στιγμιαίας 

δειγματοληψίας 

Μέγιστη 

Ημερήσιο 

ποσότητα 

Παροχή 

10,2 γπ 3 /Γι 

164,7 Γπ7ά 


Χαρακτηριστικό 

Μέγιστη 

Συγκέντρωση 

Στιγμιαίας 

δειγματοληψίας 

(ΠΊ9/ΙΤ) 

Μέγιστη 

Ημερήσιο 

ποσότητα 

( 1 < 9 /ά) 

βοό 5 

400 ΙΤ 19 /Ι 

23,1 1<9/ά 

ΌΟΌ (ΓΤΊ9/Ι) 

800 ΙΤ 19 /Ι 

47,0 1<9/ά 

Τ55 

900 ΙΤ 19 /Ι 

28,8 1 < 9 /ά 

ΤΌ5 (ΠΊ 9 /Ι) 

4.300 ΓΠ 9 /Ι 

143,2 1<9/ά 

ΤΝ (ΙΠ 9 /Ι) 

100 ΓΠ 9 /Ι 

5,8 1<9/ά 

ΤΡ (ΙΌ 9 /Ι) 

10 ΓΠ 9 /Ι 

1,1 1 < 9 /ά 


6 . Κάθε επιχείρηση υποχρεούται να τηρεί επακριβώς 
τους ισχύοντες υγειονομικούς κανονισμούς, τους περι¬ 
βαλλοντικούς όρους που ισχύουν για τη ΒΙ.ΠΕ. και για 

την ίδια την επιχείρηση και να συμμορφώνεται άμεσα σε 
κάθε υπόδειξη των αρμοδίων για την τήρηση της κείμε¬ 
νης Κοινοτικής και Εθνικής περιβαλλοντικής νομοθεσίας 
και της ΔΙΑ.ΒΙ.ΠΕ.ΘΙ.Β. Α.Ε. 

7. Η στάθμη θορύβου από τη λειτουργία των εγκα¬ 
τεστημένων μονάδων δεν θα πρέπει να υπερβαίνει το 
ανώτατο όριο των 70 άΒ(Α) στα όρια της κάθε εγκατά¬ 
στασης. Παράλληλα, η συνολική στάθμη θορύβου στην 
περίμετρο της ΒΙ.ΠΕ. Θίσβης πρέπει ομοίως να μην υπερ¬ 
βαίνει τα 70 άΒ(Α). 

8. Κάθε επιχείρηση υποχρεούται να περιφράσσει το 
οικόπεδό της με δαπάνες της, τα δε σχέδια και οι προ¬ 
διαγραφές των περιφράξεων, των χώρων εξωραϊσμού 
και δενδροφυτεύσεως καθορίζονται από την ΔΙΑ.ΒΙ.ΠΕ. 
ΘΙ.Β. Α.Ε. 

9. Απαγορεύεται απολύτως σε οποιαδήποτε εγκατε¬ 
στημένη στη ΒΙ.ΠΕ. επιχείρηση η ανόρυξη γεωτρήσεων 
για την προμήθεια ύδατος χωρίς την έγγραφη άδεια 
της ΔΙΑ.ΒΙ.ΠΕ.ΘΙ.Β. Α.Ε., η οποία χορηγείται αφού προ¬ 
ηγουμένως εξασφαλισθεί η απαιτούμενη έγκριση από 
τις οικείες Αρχές. 

10. Οι χρήστες των Λιμενικών Εγκαταστάσεων της 
ΒΙ.ΠΕ. συμμορφώνονται στους εκάστοτε κανόνες και 
διαδικασίες που προβλέπονται για αυτές από τη ΔΙΑ. 
ΒΙ.ΠΕ.ΘΙ.Β. ΑΕ ή από αρμόδιες αρχές. 

11. Τυχόν παράβαση οποιοσδήποτε από τις παραπάνω 
διατάξεις παρέχει το δικαίωμα στην ΔΙΑ.ΒΙ.ΠΕ.ΘΙ.Β. Α.Ε. 
να καταγγείλει την παράβαση στις αρμόδιες Αρχές, να 
καλέσει τον παραβάτη να θεραπεύσει την παράβαση 
και σε περίπτωση μη συμμορφώσεως αυτού να προβεί 
η ίδια η ΔΙΑ.ΒΙ.ΠΕ.ΘΙ.Β. Α.Ε., είτε στη θεραπεία της παρα- 
βάσεως με δαπάνες του παραβάτη, είτε στην καταγγελία 
προς τις αρμόδιες Αρχές για την επιβολή του μέτρου της 
προσωρινής διακοπής της λειτουργίας της επιχειρήσεως 
του παραβάτη μέχρις συμμορφώσεως αυτού. 

ΚΕΦΑΛΑΙΟ III 

Διοίκηση και Διαχείριση της Βιομηχανικής Περιοχής 

Άρθρο 7ο 

Η διοίκηση και διαχείριση της ΒΙ.ΠΕ. περιλαμβάνει 
κάθε είδους πράξη που αποσκοπεί στην εκπλήρωση 
του σκοπού της, στην ανάπτυξή της και στην εύρυθμη 
λειτουργία της, ιδίως δε στη συντήρηση, λειτουργία και 
αξιοποίηση των κοινοχρήστων και κοινόκτητων χώρων 
και οικοδομημάτων, στην ανάληψη πρωτοβουλιών για 
την βελτίωση και ανάπτυξη των πάσης φύσεως υποδο¬ 
μών της ΒΙ.ΠΕ., συμπεριλαμβανομένων των λιμενικών 
εγκαταστάσεων που ανήκουν σε αυτήν, στην διοίκηση 
και εκμετάλλευση των λιμενικών αυτών εγκαταστάσεων, 
και στην ανάπτυξη νέων υπηρεσιών και πρωτοβουλιών 
με στόχο την εξυπηρέτηση των εγκατεστημένων στην 
ΒΙ.ΠΕ. επιχειρήσεων. 

Άρθρο 8ο 

Η διοίκηση και διαχείριση της ΒΙ.ΠΕ. ασκείται από τον 
συστημένο για τον σκοπό αυτόν σύμφωνα με τις διατά¬ 
ξεις του ν. 2545/1997, Φορέα Διοίκησης και Διαχείρισης 
της ΒΙ.ΠΕ., ο οποίος λειτουργεί υπό την μορφή Νομικού 


Προσώπου Ιδιωτικού Δικαίου με την επωνυμία «ΔΙΑΧΕΙ¬ 
ΡΙΣΗ ΚΑΙ ΔΙΟΙΚΗΣΗ ΒΙΟΜΗΧΑΝΙΚΗΣ ΠΕΡΙΟΧΗΣ ΘΙΣΒΗΣ 
ΒΟΙΩΤΙΑΣ ΑΝΩΝΥΜΗ ΕΤΑΙΡΕΙΑ» και τον διακριτικό τίτλο 
«ΔΙΑ.ΒΙ.ΠΕ.ΘΙ.Β. Α.Ε.», σύμφωνα με τον Νόμο και το Κα¬ 
ταστατικό αυτού. 

Άρθρο 9ο 

1. Στην αρμοδιότητα της ΔΙΑ.ΒΙ.ΠΕ.ΘΙ.Β. Α.Ε. ανήκει 
κυρίως: 

α) Η μέριμνα για την από κάθε άποψη βελτίωση και 
ανάπτυξη των χώρων και εγκαταστάσεων της ΒΙ.ΠΕ. και 
των παρεχομένων υπηρεσιών προς τις εγκατεστημένες 
σε αυτήν επιχειρήσεις. 

β) Η μέριμνα για την εφαρμογή της πολεοδομικής με¬ 
λέτης και για την ολοκλήρωση και την περαιτέρω βελ¬ 
τίωση και ανάπτυξη των πάσης φύσεως υποδομών της 
ΒΙ.ΠΕ., μεταξύ των οποίων περιλαμβάνονται και οι λιμενι¬ 
κές εγκαταστάσεις του Όρμου Νούσας Νομού Βοιωτίας. 

γ) Η μέριμνα για την διοίκηση και εκμετάλλευση των 
υφισταμένων λιμενικών εγκαταστάσεων. 

δ) Η απόκτηση με οποιονδήποτε νόμιμο τρόπο, της 
απαλλοτριώσεως μη εξαιρουμένης, εδαφικής έκτασης 
της ΒΙ.ΠΕ. από την ίδια ΔΙΑ.ΒΙ.ΠΕ.ΘΙ.Β. Α.Ε. και η εν συ¬ 
νεχεία αξιοποίηση ή εκμετάλλευση αυτής, σύμφωνα με 
την διάταξη του άρθρου 14 του ν. 2545/1997. 

ε) Η διαχείριση δημόσιων πόρων εθνικής ή και ευρω¬ 
παϊκής προέλευσης για την εξυπηρέτηση των σκοπών 
της ΔΙΑ.ΒΙ.ΠΕ.ΘΙ.Β. Α.Ε. και των εγκατεστημένων στην 
ΒΙ.ΠΕ. επιχειρήσεων. 

στ) Η χρηματοδότηση των πάσης φύσεως επενδύσεων 
σε έργα υποδομής στην ΒΙ.ΠΕ., καθώς και η πραγματο¬ 
ποίηση επενδυτικών σχεδίων με στόχο την βελτίωση και 
ανάπτυξη της λειτουργίας και των παρεχομένων προς 
τις εγκατεστημένες στην ΒΙ.ΠΕ. επιχειρήσεις υπηρεσιών, 
σύμφωνα με τις εκάστοτε ισχύουσες σχετικές διατάξεις, 
ιδίως δε σύμφωνα με τις διατάξεις των άρθρων 17 και 
18 του ν. 2545/1997. 

ζ) Η διοίκηση και διαχείριση, βάσει αποφάσεως του 
κατά το Καταστατικό αρμοδίου οργάνου της ΔΙΑ.ΒΙ.ΠΕ. 
ΘΙ.Β. Α.Ε., του παραχωρούμενου από το Ελληνικό Δη¬ 
μόσιο δικαιώματος της χρήσης αιγιαλού - παραλίας και 
του δικαιώματος της χρήσης και εκμετάλλευσης των 
λιμενικών εγκαταστάσεων που βρίσκονται στον Όρμο 
Νούσας Περιφερειακής Ενότητας Βοιωτίας, η μέριμνα 
για την περαιτέρω επέκταση των υφισταμένων λιμενικών 
εγκαταστάσεων, για την πραγματοποίηση επενδύσεων 
και για την με κάθε τρόπο αξιοποίηση αυτών, μέσα στο 
πλαίσιο της κείμενης Νομοθεσίας περί αιγιαλού - παρα¬ 
λίας και λιμενικών εγκαταστάσεων, των διατάξεων του 
ν. 2545/1997, ιδίως δε των διατάξεων των παραγράφων 
6-9 του άρθρου 14 αυτού και των αποφάσεων περί 
παραχώρησης της χρήσης παραλίας και αιγιαλού και 
του Κανονισμού Λιμένα. 

η) Η συμμετοχή, με την διατύπωση της σύμφωνης γνώ¬ 
μης, στην λήψη απόφασης, σύμφωνα με τα οριζόμενα 
στο άρθρο 2 παρ. 3 του παρόντος, κατά την διαδικασία 
εξέτασης και αποδοχής ή μη της αιτήσεως των ενδιαφε¬ 
ρομένων να εγκατασταθούν ή να μετεγκατασταθούν στη 
ΒΙ.ΠΕ. επιχειρήσεων. 

θ) Η χορήγηση άδειας για την μεταβολή του παραγωγι¬ 
κού σκοπού μιας εγκατεστημένης επιχείρησης, σύμφωνα 
με τα οριζόμενα στο άρθρο 3 παρ. 4 του παρόντος. 

ι) Η συντήρηση και η αποκατάσταση τυχόν βλαβών 
στις κοινόχρηστες εγκαταστάσεις, στις λιμενικές εγκα¬ 
ταστάσεις, στο οδικό δίκτυο και στα δίκτυα υδρεύσεως, 
ηλεκτροδοτήσεως, τηλεπικοινωνίας, αποχετεύσεως όμ¬ 
βριων και ακαθάρτων και Εγκατάστασης Επεξεργασίας 
Λυμάτων της ΒΙ.ΠΕ., εφόσον ως προς ορισμένα από αυτά 
δεν προβλέπεται διαφορετικά από τις συμβάσεις με τον 
Οργανισμό ή την Επιχείρηση που παρέχει τις υπηρεσίες 
αυτές ή από την Σύμβαση Μεταβίβασης της Διοίκησης 
και Διαχείρισης μεταξύ της «Ε.Τ.Β.Α. ΒΑΝΚ Α.Ε.» και της 
ΔΙΑ.ΒΙ.ΠΕ.ΘΙ.Β. Α.Ε. 

ια) Η πρόσληψη και μισθοδοσία του αναγκαίου ερ- 
γατοτεχνικού προσωπικού καθώς και του αναγκαίου 
επιστημονικού και διοικητικού προσωπικού, συμβού¬ 
λων κ.λπ. με οποιοσδήποτε μορφής και διάρκειας σχέση 
εργασίας, σύμβασης έργου ή σύμβασης παροχής ανε¬ 
ξαρτήτων υπηρεσιών. 

ιβ) Η φύλαξη της ΒΙ.ΠΕ. είτε με την οργάνωση, λειτουρ¬ 
γία και στελέχωση με το αναγκαίο προσωπικό ειδικής 
προς τον σκοπό αυτόν υπηρεσίας, είτε με ανάθεση της 
φύλαξης σε ιδιωτική εταιρία, είτε με οποιονδήποτε άλλον 
πρόσφορο τρόπο. 

ιγ) Η μέριμνα για την αποκομιδή των απορριμμάτων 
από την ΒΙ.ΠΕ. στο βαθμό που δεν θίγονται τα δικαιώμα¬ 
τα του ΦορέατηςΤοπικής Αυτοδιοίκησης. 

ιδ) Η μέριμνα για την καθαριότητα, τον φωτισμό και 
τον ευπρεπισμό των κοινοχρήστων και κοινόκτητων 
χώρων της ΒΙ.ΠΕ. 

ιε) Η ρύθμιση της κατεύθυνσης των οχημάτων και 
των πεζών στους δρόμους της ΒΙ.ΠΕ., η τοποθέτηση των 
σχετικών πινακίδων, ο καθορισμός των χώρων σταθ- 
μεύσεως των οχημάτων και η αντιμετώπιση των τυχόν 
κυκλοφοριακών προβλημάτων.. 

ιστ) Ο καθορισμός μετά από αίτηση κάθε ενδιαφε¬ 
ρομένου της θέσης και των όρων για την τοποθέτηση 
διαφημιστικών πινακίδων στους κοινόχρηστους χώρους 
της ΒΙ.ΠΕ. 

ιζ) Ο εξωραϊσμός, η δενδροφύτευση και η συντήρηση 
των χώρων πρασίνου στους κοινόχρηστους χώρους της 

ΒΙ.ΠΕ. 

ιη) Η απαγόρευση πράξεων και ενεργειών σε εγκατε¬ 
στημένες στη ΒΙ.ΠΕ. επιχειρήσεις ή τρίτους και η άρση 
παραλείψεων από αυτούς, που μπορούν να προκαλέ- 
σουν ενόχληση, κίνδυνο, βλάβη ή ζημιά σε πρόσωπα 
και πράγματα, ιδίως λόγω ελαττωματικής λειτουργίας 
των εγκαταστάσεων ή μη λήψεως των ενδεικνυομένων 
μέτρων από τις επιχειρήσεις για την πρόληψη κινδύνου 
ή οχλήσεων. 

ιθ) Η λήψη μέτρων για την προστασία και ασφάλεια 
του περιβάλλοντος, καθώς και η λήψη μέτρων για την 
υγιεινή και ασφάλεια των εργαζομένων. 

κ) Ο καθορισμός του ύψους των κοινοχρήστων δα¬ 
πανών, η κατανομή αυτών μεταξύ των ιδιοκτητών ή 
χρηστών οικοπέδων της ΒΙ.ΠΕ. και η μέριμνα για την 
έγκαιρη και με κάθε νόμιμο μέσο είσπραξη των αντι¬ 
στοίχων χρηματικών ποσών, κατά τα παρακάτω (άρθρο 
10ο) αναφερόμενα. 


κα) Η υδροδότηση των εγκατεστημένων στη ΒΙ.ΠΕ. 
επιχειρήσεων, ο καθορισμός του ύψους της δαπάνης 
υδρεύσεως για κάθε μία επιχείρηση χωριστά και η μέρι¬ 
μνα για την έγκαιρη και με κάθε νόμιμο μέσο είσπραξη 
του αντιστοίχου χρηματικού ποσού, κατά τα παρακάτω 
(άρθρο 11 ο) αναφερόμενα. 

κβ) Η κατασκευή, διοίκηση, διαχείριση και εκμετάλλευ¬ 
ση του «Διοικητικού Κέντρου ΒΙ.ΠΕ. Θίσβης Βοιωτίας» και 
των εν γένει εγκαταστάσεων αυτού, 
κγ) Η προσέλκυση επενδύσεων στο χώρο της ΒΙ.ΠΕ. 
κδ) Η προβολή της ΒΙ.ΠΕ. και των δραστηριοτήτων της 
στην εγχώρια και διεθνή αγορά. 

κε) Η άντληση πόρων για την υποβοήθηση και την 
ενίσχυση των επιχειρηματικών δραστηριοτήτων των 
επιχειρήσεων, που είναι εγκατεστημένες στην ΒΙ.ΠΕ., με 
οργάνωση εκθέσεων, σεμιναρίων, ημερίδων κ.λπ. ή με 
οποιονδήποτε άλλον πρόσφορο τρόπο. 

κστ) Η συμμετοχή σε εταιρίες ή κοινοπραξίες, οι οποίες 
ήδη λειτουργούν ή θα συσταθούν στο μέλλον και έχουν 
όμοιο ή παρεμφερή με αυτή σκοπό. 

κζ) Η ανάπτυξη παρεμφερών δραστηριοτήτων, που θα 
κρίνονται αναγκαίες για την υποστήριξη των επιχειρη¬ 
ματικών δραστηριοτήτων των επιχειρήσεων, που είναι 
εγκατεστημένες στην ΒΙ.ΠΕ. 

κη) Η άσκηση όλων εν γένει των αρμοδιοτήτων και 
δικαιωμάτων που προσιδιάζουν σε αυτήν, ως Φορέα της 
Διοίκησης και Διαχείρισης της Βιομηχανικής Περιοχής 
Θίσβης Βοιωτίας και που προβλέπονται στον παρόντα 
Κανονισμό Λειτουργίας της ΒΙ.ΠΕ. και στη Σύμβαση 
Μεταβίβασης της Διοίκησης και Διαχείρισης της ΒΙ.ΠΕ. 
Θίσβης Βοιωτίας από την «Ε.Τ.Β.Α. ΒΑΝΚ Α.Ε.» στην ΔΙΑ. 
ΒΙ.ΠΕ.ΘΙ.Β. Α.Ε. 

κθ) Η ΔΙΑ.ΒΙ.ΠΕ.ΘΙ.Β. Α.Ε. δικαιούται να προσλαμβάνει 
και να απασχολεί το κατά την κρίση της αναγκαίο επι¬ 
στημονικό, διοικητικό και εργατοτεχνικό προσωπικό, 
συμβούλους κ.λπ. με οποιοσδήποτε μορφής και διάρ¬ 
κειας σχέση εργασίας, σύμβασης έργου ή ανεξάρτητων 
υπηρεσιών κ.λπ. 

Άρθρο 10ο 

1. «Κοινόχρηστες δαπάνες» θεωρούνται οι κάθε είδους 
δαπάνες που γίνονται για την επίτευξη της εύρυθμης 
λειτουργίας της ΒΙ.ΠΕ. και ιδίως αυτές που αφορούν στη 
συντήρηση, λειτουργία και αξιοποίηση των κοινοχρή¬ 
στων και κοινόκτητων χώρων και οικοδομημάτων, κα¬ 
θώς και των λιμενικών εγκαταστάσεων και την παροχή 
σχετικών υπηρεσιών προς τις εγκατεστημένες επιχειρή¬ 
σεις. Τέτοιες δαπάνες είναι κυρίως αυτές που γίνονται για 
την ηλεκτροδότηση των κοινοχρήστων και κοινόκτητων 
χώρων της ΒΙ.ΠΕ., την αποκομιδή των απορριμμάτων, 
την λειτουργία, συντήρηση και επισκευή των κοινο¬ 
χρήστων εγκαταστάσεων και δικτύων, καθώς και των 
λιμενικών εγκαταστάσεων, την λειτουργία, συντήρηση 
και επισκευή της Εγκατάστασης Επεξεργασίας Λυμάτων, 
την μισθοδοσία του προσωπικού, την φύλαξη της ΒΙ.ΠΕ. 
κ.λπ. για τις οποίες ισχύουν όσα ορίζονται στην διάταξη 
του εδ. δ' της παρ. 2 του άρθρου 12 του ν. 2545/1997. 

2.0 καθορισμός του ύψους των κοινοχρήστων δαπα¬ 
νών, η κατανομή αυτών στους ιδιοκτήτες και χρήστες 

οικοπέδων της ΒΙ.ΠΕ. και ο καθορισμός του χρηματικού 
ποσού που αναλογεί σε κάθε έναν από αυτούς γίνεται 
ανά μήνα από την ΔΙΑ.ΒΙ.ΠΕ.ΘΙ.Β. Α.Ε., σχετικός δε πίνα¬ 
κας ανακοινώνεται και κοινοποιείται εγγράφως στους 
ιδιοκτήτες και χρήστες οικοπέδων της ΒΙ.ΠΕ. 

3. Για τον καθορισμό του παραπάνω ποσού και τον 
επιμερισμό των δαπανών τα αρμόδια καταστατικά όρ¬ 
γανα της ΔΙΑ.ΒΙ.ΠΕ.ΘΙ.Β. Α.Ε. λαμβάνουν υπόψη τους 
κάθε χρήσιμο στοιχείο, ειδικότερα δε τον βαθμό και 
την έκταση της χρησιμοποίησης και επιβάρυνσης από 
κάθε επιχείρηση των παραπάνω δικτύων, το εμβαδόν 
και το ποσοστό καλύψεως του κατεχομένου από κάθε 
επιχείρηση οικοπέδου, το είδος της ασκούμενης από 
κάθε επιχείρηση δραστηριότητος κ.λπ. 

Προς τούτο τα αρμόδια καταστατικά όργανα της ΔΙΑ. 
ΒΙ.ΠΕ.ΘΙ.Β. Α.Ε. εκδίδουν απόφαση με την οποία προσ¬ 
διορίζονται τα κριτήρια και οι συντελεστές κατανομής 
κάθε δαπάνης. Για την χρήση και εκμετάλλευση των λι¬ 
μενικών εγκαταστάσεων η ΔΙΑ.ΒΙ.ΠΕ.ΘΙ.Β. Α.Ε. εκδίδει 
ειδική απόφαση σύμφωνα με τις ισχύουσες διατάξεις. 

4. Πέραν του αναλογούντος σε αυτόν ποσού επί των 
κοινοχρήστων δαπανών, κάθε ιδιοκτήτης ή χρήστης 
οικοπέδου της ΒΙ.ΠΕ. υποχρεούται να καταβάλει ανά 
δίμηνο ένα πάγιο χρηματικό ποσό για τον σχηματισμό 
αποθεματικού προς αντιμετώπιση εκτάκτων δαπανών. 
Το ύψος του ποσού αυτού, καθώς και τα κριτήρια επι- 
μερισμού αυτού σε κάθε ιδιοκτήτη ή χρήστη οικοπέδου 
καθορίζεται κατ'έτος με απόφαση του Δ.Σ.τηςΔΙΑ.ΒΙ.ΠΕ. 
ΘΙ.Β. Α.Ε. και περιλαμβάνεται στον ίδιο παραπάνω πίνακα 
κατανομής των κοινοχρήστων δαπανών. 

5. Κάθε ιδιοκτήτης και χρήστης οικοπέδου της ΒΙ.ΠΕ. 
υποχρεούται να καταβάλει το ποσό που αναλογεί σ'αυ¬ 
τόν επί των κοινοχρήστων δαπανών, καθώς και το πάγιο 
ποσό για τον σχηματισμό αποθεματικού, μέσα σε προ¬ 
θεσμία δέκα (10) ημερών από την λήψη της σχετικής 
εγγράφου ειδοποιήσεως. Σε περίπτωση μη εμπροθέ¬ 
σμου καταβολής του ποσού, αυτό καθίσταται ληξιπρό¬ 
θεσμο και απαιτητό και η ΔΙΑ.ΒΙ.ΠΕ.ΘΙ.Β. Α.Ε. δικαιούται 
να προσφύγει άμεσα στο αρμόδιο Δικαστήριο για την δια 
της δικαστικής οδού είσπραξη του οφειλομένου ποσού, 
συγχρόνως δε να διακόψει προσωρινά την παροχή των 
σχετικών υπηρεσιών προς τον οφειλέτη. 

6. Κάθε χρήστης των Λιμενικών Εγκαταστάσεων από 
τις εγκατεστημένες επιχειρήσεις υποχρεούται να κα¬ 
ταβάλει το κόστος Παροχής Υπηρεσιών Λιμένα (ΠΥΑ) 
καθώς και το κόστος διατήρησης δικαιώματος χρήσης 
των Λιμενικών Εγκαταστάσεων που του αναλογεί και 
που ορίζονται με απόφαση του Διοικητικού Συμβουλί¬ 
ου. Σε περίπτωση μη εμπροθέσμου καταβολής του πο¬ 
σού, αυτό καθίσταται ληξιπρόθεσμο και απαιτητό και η 
ΔΙΑ.ΒΙ.ΠΕ.ΘΙ.Β. Α.Ε. δικαιούται να προσφύγει άμεσα στο 
αρμόδιο Δικαστήριο για την δια της δικαστικής οδού 
είσπραξη του οφειλομένου ποσού, συγχρόνως δε να δι- 
ακόψει προσωρινά την παροχή των σχετικών υπηρεσιών 
προς τον οφειλέτη. 

7. Τατυχόνπροκύπτοντα κέρδη από την διοίκηση και 
διαχείριση της ΒΙ.ΠΕ. διατίθενται από την ΔΙΑ.ΒΙ.ΠΕ.ΘΙ.Β. 
Α.Ε. μετά από σχετική απόφαση της Γενικής Συνέλευσης 
των μετόχων της εταιρείας. 


Άρθρο 11 ο 

1. Το κόστος του καταναλισκόμενου από κάθε εγκα¬ 
τεστημένη στη ΒΙ.ΠΕ. επιχείρηση ύδατος καθορίζεται 
με απόφαση του Δ.Σ. της ΔΙΑ.ΒΙ.ΠΕ.ΘΙ.Β. Α.Ε., σύμφωνα 
με τα οριζόμενα από τον Κανονισμό Υδροληψίας Βιο¬ 
μηχανικών Περιοχών που εγκρίθηκε με την υπουργική 
απόφαση αριθμ. Φ8/Οικ.14885/366/19.07.1990 του Υφυ¬ 
πουργού Βιομηχανίας, Ενέργειας καιΤεχνολογίας (Β'516) 
εφαρμοζόμενο αναλόγως.Το κόστος αυτό ορίζεται ανά 
κυβικό μέτρο ύδατος και μπορεί να αναπροσαρμόζεται 
με σχετική απόφαση του Δ.Σ. της εταιρείας, όποτε κρί- 
νεται αυτό αναγκαίο και πάντως όχι νωρίτερα του έτους 
από την τελευταία αναπροσαρμογή. 

2. Η δαπάνη καταναλώσεως ύδατος κάθε επιχείρησης 
ανακοινώνεται και γνωστοποιείται προς αυτήν από την 
ΔΙΑ.ΒΙ.ΠΕ.ΘΙ.Β. Α.Ε. ανά δίμηνο και περιλαμβάνεται στον 
ίδιο παραπάνω πίνακα κατανομής των κοινοχρήστων 
δαπανών. 

3. Κάθε επιχείρηση υποχρεούται να καταβάλει την δα¬ 
πάνη καταναλώσεως ύδατος μαζί με το ποσό που ανα¬ 
λογεί σ'αυτήν επί των κοινοχρήστων δαπανών, μέσα σε 
προθεσμία δέκα (10) ημερών από την λήψη της σχετικής 
εγγράφου ειδοποιήσεως. Σε περίπτωση μη εμπρόθεσμης 
καταβολής, το ποσό αυτό καθίσταται ληξιπρόθεσμο και 
απαιτητό και η ΔΙΑ.ΒΙ.ΠΕ.ΘΙ.Β. Α.Ε. πέραν του παραπάνω 
(άρθρο 10, παρ. 5 και 6) δικαιώματος του να προσφύγει 
άμεσα στο αρμόδιο Δικαστήριο για την δια της δικαστι¬ 
κής οδού είσπραξη του οφειλομένου ποσού, δικαιούται, 
μετά από σχετική έγγραφη ειδοποίηση, να προβεί σε 
άμεση διακοπή της υδροδοτήσεως προς τον οφειλέτη 
μέχρι αυτός να εξοφλήσει πλήρως την οφειλή του. 

4. Σε περίπτωση καταβολής μέρους μόνο του αντι- 
στοιχούντος σε κάθε ιδιοκτήτη ή χρήστη οικοπέδου ή 
χρήστη Λιμενικών Εγκαταστάσεων χρηματικού ποσού 
για τις παραπάνω αιτίες (κοινόχρηστες δαπάνες, πάγιο 
για σχηματισμό αποθεματικού, ΠΥΑ, δικαίωμα χρήσης 
Λιμενικών Εγκαταστάσεων, δαπάνη υδροδότησης), η 
ΔΙΑ.ΒΙ.ΠΕ.ΘΙ.Β. Α.Ε. δικαιούται να καταλογίσει αυτή κατά 
την ελεύθερη κρίση της το ποσό αυτό σε όποια κατηγο¬ 
ρία δαπάνης προτιμά. 

Άρθρο 12ο 

1. Οι αποφάσεις των καταστατικών οργάνων της ΔΙΑ. 
ΒΙ.ΠΕ.ΘΙ.Β. Α.Ε. στα θέματα αρμοδιότητας αυτής είναι 
υποχρεωτικές και δεσμεύουν το σύνολο των ιδιοκτητών 
και χρηστών οικοπέδων και Λιμενικών Εγκαταστάσεων 
της ΒΙ.ΠΕ., οι οποίοι υποχρεούνται να συμμορφώνονται 
προς τις αποφάσεις αυτές, ανεξαρτήτως του αν μετέχουν 
ή όχι στο Μετοχικό Κεφάλαιο της ΔΙΑ.ΒΙ.ΠΕ.ΘΙ.Β. Α.Ε. 

2. Οι αποφάσεις των καταστατικών οργάνων της ΔΙΑ. 
ΒΙ.ΠΕ.ΘΙ.Β. Α.Ε. κοινοποιούνται εγγράφως σε όλουςτους 
ιδιοκτήτες και χρήστες της ΒΙ.ΠΕ. 

ΚΕΦΑΛΑΙΟ IV 

Τελικές και Μεταβατικές Διατάξεις 

Άρθρο 13ο 

1.0 παρόν Κανονισμός Λειτουργίας της ΒΙ.ΠΕ. Θίσβης 
Βοιωτίας κοινοποιείται αμέσως μετά την δημοσίευσή του 

προς όλες τις εγκατεστημένες επιχειρήσεις και σε όλους 
τους ιδιοκτήτες και χρήστες της ΒΙ.ΠΕ. 

2. Η τήρηση και εφαρμογή των διατάξεων του παρό¬ 
ντος Κανονισμού και του Κανονισμού Λιμένα, καθώς και 
η συμμόρφωση προς τις αποφάσεις των αρμοδίων ορ¬ 
γάνων της ΔΙΑ.ΒΙ.ΠΕ.ΘΙ.Β. Α.Ε. είναι υποχρεωτική για όλες 
τις επιχειρήσεις που είναι ήδη εγκατεστημένες στη ΒΙ.ΠΕ., 
ανεξάρτητα του αν ο Κανονισμός αυτός μνημονεύεται ή 
όχι στα σχετικά μεταβιβαστικά συμβόλαια αυτών με την 
«Ε.Τ.Β.Α. ΒΑΝΚ Α.Ε.», καθώς επίσης και για τους καθολι¬ 
κούς ή ειδικούς διαδόχους αυτών, ανεξάρτητα του αν ο 
Κανονισμός αυτός μνημονεύεται στις σχετικές πράξεις 
μεταβιβάσεως ή στο πρόγραμμα πλειστηριασμού ή στην 
κατακυρωτική περίληψη. 

3. Για τις εγκατεστημένες στη ΒΙ.ΠΕ. επιχειρήσεις, 
που έχουν ήδη καταρτίσει οριστικά συμβόλαια με την 
«Ε.Τ.Β.Α. ΒΑΝΚ Α.Ε.» για αγορά οικοπέδων στη ΒΙ.ΠΕ., ο 
αναφερόμενος στα συμβόλαια εκείνα Κανονισμός θεω¬ 
ρείται ότι είναι ο παρών Κανονισμός Λειτουργίας, χωρίς 
να απαιτείται τροποποιητική πράξη των συμβολαίων 
εκείνων. 

Άρθρο 14ο 

Διαφορές που ανακύπτουν μεταξύ της ΔΙΑ.ΒΙ.ΠΕ.ΘΙ.Β. 
Α.Ε. και των εγκατεστημένων στην ΒΙ.ΠΕ. επιχειρήσεων ή 


των ιδιοκτητών ή χρηστών της ΒΙ.ΠΕ., αναγόμενες στην 
ερμηνεία και την εφαρμογή του παρόντος Κανονισμού 
Λειτουργίας ή σε ενδεχόμενα κενά αυτού, υπάγονται 
στην αποκλειστική αρμοδιότητα των Δικαστηρίων. 

Άρθρο 15ο 

Ο παρών «Κανονισμός Άειτουργίας» είναι δυνατόν να 
τροποποιείται ύστερα από πρόταση της ΔΙΑ.ΒΙ.ΠΕ.ΘΙ.Β. 
Α.Ε., σύμφωνα με την διάταξη της παρ. 1 του άρθρου 12 
του ν. 2545/1997. 

Κατά τα λοιπά, η υπ'αριθμ.14822/703/28-9-2001 (ΦΕΚΒ' 
1309) υπουργική απόφαση «περί υπαγωγής της Βιομη¬ 
χανικής Περιοχής Θίσβης Βοιωτίας στις διατάξεις του 
νόμου 2545/1997 περί Βιομηχανικών και Επιχειρημα¬ 
τικών Περιοχών (ΒΕ.ΠΕ) και έγκρισης του Κανονισμού 
Άειτουργίας αυτής» όπως αυτή έχει τροποποιηθεί και 
ισχύει» εξακολουθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2017 

Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 

